पाएं अपने शहर की ताज़ा ख़बरें और फ्री ई-पेपरडाउनलोड करें
बढ़ती उम्र की निशानी यानी भूलने की बीमारी अब यंग एडल्ट्स में भी तेजी से बढ़ रही है। ब्रिटेन में हुए एक ताजा सर्वे में चौंकाने वाले नतीजे सामने आए हैं, जिनसे पता चला है कि बढ़ता तनाव और मल्टी-टास्किंग इसके मुख्य कारण हैं। लाइफस्टाइल चेंजेस के कारण ही यंग जनरेशन उम्र से पहले बीमार बन रही है।
कमजोर याददाश्त, भूल जाने की आदत, हार्ट डिसीज, अत्यधिक तनाव, पार्किंसन जैसी बीमारियों के नए मरीज यंग एडल्ट्स बन रहे हैं। शोधकर्ताओं ने अलग-अलग शोध के जरिए इस बात का निष्कर्ष निकाला है कि बढ़ता कॉम्पीटिशन देखकर आज के युवा खुद को साबित करने के लिए पूरी तरह झोंक देते हैं। इसके चलते न तो वे खानपान पर ध्यान दे पा रहे हैं, न ही नींद पूरी कर रहे हैं।
इन सबके बीच लगातार अच्छा परफॉर्म करने का तनाव, सफल होने की प्रबल इच्छा और मल्टी-टास्किंग ने उनकी सेहत पर बुरा असर डाला है। मॉडर्न लाइफस्टाइल और उसके प्रभावों पर हुए अलग-अलग शोध से पता चलता है कि युवा पीढ़ी समय से पहले अपनी उम्र बढ़ा रही है। ऐसा नहीं है कि इस पर काबू पाना मुमकिन नहीं, लेकिन इसके लिए एक्सपट्र्स हेल्दी लाइफस्टाइल अपनाने की सलाह दे रहे हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn